|  |
| --- |
|  |
|  |
|  |

Zavod za hitnu medicinu Zadarske županije

Ivana Mažuranića 28, 23000 Zadar

Ur.broj. 01- 1676 /2022

Zadar, 16.05.2022. godine

Na temelju članka 15. Statuta Zavoda za hitnu medicinu Zadarske županije (službeni glasnik Zadarske županije 5/21), Odluke Ministarstva zdravstva o specijalističkom usavršavanju doktora medicine u djelatnosti obiteljske medicine, pedijatrije, ginekologije i opstetricije, medicine rada i sporta, hitne medicine, oftamologije i optometrije, opće interne medicine, fizikalne medicine i rehabilitacije, kliničke radiologije, epidemiologije, školske i adolescente medicine i kliničke mikrobiologije, financiranim sredstvima Mehanizma za oporavak i otpornost dodijeljenih Ministarstvu zdravstva za provedbu Nacionalnog plana oporavka i otpornosti 2021. – 2026. (KLASA: 131-01/22-01/201, URBROJ: 534-03/22-01 od 3. svibnja 2022. godine), Pravilnika o specijalističkom usavršavanju doktora medicine („Narodne novine, broj 100/11, 133/11, 54/12, 49/13, 139/14, 116/15, 62/16, 69/16 – Ispravak i 6/17.) te Pravilnika o mjerilima za prijam specijalizanata („Narodne novine“, broj 83/15 i 100/18), ravnateljica Zavoda za hitnu medicinu Zadarske županije, sa sjedištem u Zadru, Ivana Mažuranića 28, raspisuje:

**JAVNI NATJEČAJ**

**za prijam pristupnika za odobravanje specijalističkog usavršavanja u djelatnosti**

**HITNE MEDICINE – 1 izvršitelj (m/ž)**

**Opći uvjeti koje pristupnik za odobravanje specijalizacije mora ispunjavati:**

* zdravstveni radnik sa završenim integriranim preddiplomskim i diplomskim studijem zdravstvenog usmjerenja - doktor medicine
* odobrenje za samostalan rad (licenca)

Pristupnici su obvezni uz prijavuna natječaj priložiti sljedeću dokumentaciju:

* životopis
* presliku domovnice
* presliku rodnog lista
* presliku osobne iskaznice (obje strane)
* presliku diplome o završenom obrazovanju
* elektronički zapis ili potvrda Hrvatskog zavoda za mirovinsko osiguranje o podacima evidentiranim u matičnoj evidenciji (dokaz o radnom iskustvu, e-radna knjižica), ne starije od dana objave ovog natječaja
* elektronički zapis (ili uvjerenje) nadležnog suda da se protiv podnositelja prijave ne vodi kazneni postupak, ne starije od 30 dana od dana objave ovog natječaja
* preslika uvjerenja o položenom stručnom ispitu (za podnositelje prijava koji su u obvezi polaganja)
* preslika važećeg odobrenja (licence) za samostalni rad Hrvatske liječničke komore
* presliku prijepisa položenih ispita na studiju
* presliku potvrde o općem prosjeku ocjena tijekom studija te duljini trajanja studija
* presliku nagrada za vrijeme studija
* presliku potvrde o statusu poslijediplomskog doktorskog studija
* popis objavljenih radova i preslike radova
* presliku ugovora o radu ako je pristupnik radio u primarnoj zdravstvenoj zaštiti

Sukladno čl. 13. Zakona o ravnopravnosti spolova na natječaj se mogu javiti osobe oba spola.

Nepotpune i nepravodobne prijave neće se razmatrati te se bodovanje i razgovor obavljaju samo za one pristupnike koji su podnijeli potpunu dokumentaciju.

Povjerenstvo će u roku od 15 dana od dana završetka roka za prijavu na natječaj, a prije provođenja razgovora s pristupnicima, na oglasnoj ploči Zavoda za hitnu medicinu Zadarske županije objaviti listu pristupnika s istaknutim bodovima koje su stekli prema pojedinom mjerilu.

S pristupnicima koji ispunjavaju formalne uvjete iz natječaja i koji su podnijeli urednu prijavu sa svim traženim dokazima o ispunjavanju uvjeta iz natječaja obaviti će se razgovor u roku od 30 dana od isteka roka za prijavu na natječaj.

Na razgovoru s Povjerenstvom, pristupnici su obvezni Povjerenstvu predočiti izvornike svih dokumenata.

Pristupnicima će poziv za razgovor biti upućen putem elektroničke pošte, stoga je potrebno u prijavi na natječaj naznačiti i e-mail adresu.

Bodovanje i odabir pristupnika vrši se sukladno kriterijima utvrđenim Pravilnikom o mjerilima za izbor specijalizanata (Narodne novine 83/2015, 100/2018).

Pristupnici koji mogu ostvariti pravo prednosti kod zapošljavanja temeljem Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/2017, 98/2019, 84/2021), Zakona o civilnim stradalnicima iz Domovinskog rata (Narodne novine 84/2021) i Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18, 32/20) dužni su u prijavi na natječaj pozvati se na to pravo te imaju prednost u odnosu na ostale kandidate samo pod jednakim uvjetima.

Pristupnik koji se poziva na pravo prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji (Narodne novine 121/2017, 98/2019, 84/2021), dužan je, pored dokaza o ispunjavanju traženih uvjeta iz natječaja, dostaviti i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Pristupnici koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ 157/13, 152/14, 39/18, 32/20) dokazuju to odgovarajućom javnom ispravom o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Pristupnik koji se poziva na pravo prednosti pri zapošljavanju sukladno odredbi članka 48. Zakona o civilnim stradalnicima iz Domovinskog rata (Narodne novine 84/21) dužan je u prijavi pozvati se na ovo pravo tako da uz prijavu priloži sve dokaze o ispunjavanju traženih uvjeta iz natječaja, oglasa ili u postupku zapošljavanja provedenom na drugi način te da priloži dokaze o ispunjavanju uvjeta za ostvarivanje prava prednosti pri zapošljavanju i popunjavanju radnog mjesta, odnosno dužan je dostaviti sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Natječaj se objavljuje u Narodnim novinama, Večernjem listu, mrežnim stranicama Ministarstva zdravstva, Zavoda za hitnu medicinu Zadarske županije i Hrvatskog zavoda za zapošljavanje, Područni ured Zadar.

Prijava na natječaj s potrebnim dokazima o ispunjavanju uvjeta iz natječaja dostavlja se na adresu: Zavod za hitnu medicinu Zadarske županije, Ivana Mažuranića 28, 23000 Zadar, s naznakom: ***„Za natječaj za specijalizaciju iz hitne medicine“.***

Rok za podnošenje prijave na natječaj je 15 dana od dana objave natječaja u „Narodnim novinama“.

Prijavom na natječaj pristupnik daje privolu da se njegovi osobni podaci prikupljaju, obrađuju, objavljuju te čuvaju u skladu s općim aktima Zavoda za hitnu medicinu Zadarske županije, radi provođenja javnog natječaja.

Zavod za hitnu medicinu Zadarske županije zadržava pravo poništenja natječaja kao i pravo ne odabrati niti jednog pristupnika bez obveze obrazlaganja svoje odluke i bez ikakve odgovornosti prema pristupnicima.

Sukladno članku 156. Zakona o zdravstvenoj zaštiti Zavod za hitnu medicinu Zadarske županije će po službenoj dužnosti za izabrane specijalizante pribaviti podatke iz kaznene evidencije za kaznena djela iz glave XVI. i XVII. Kaznenog zakona.

Odluka o izboru specijalizanta objaviti će se na oglasnoj ploči i mrežnoj stranici Zavoda za hitnu medicinu Zadarske županije najkasnije u roku od 20 dana od dana razgovora s Povjerenstvom.

Ravnateljica: Ivana Šimić, dipl. oec.